

**Gradsko vijeće**

KLASA:406-03/19-01/03

URBROJ:2186/18-02/1-19-2 PRIJEDLOG

Ludbreg, 06. prosinca 2019.

Na temelju članka 31. Stavka 3. Zakona o postupanju s nezakonito izgrađenim zgradama (NN br. 86/12, 143/13, 65/17 i 14/19) i članka 33. Statuta Grada Ludbrega („Službeni vjesnik Varaždinske županije“, br. 23/09, 17/13, 40/13-pročišćeni tekst, 12/18, 55/18-pročišćeni tekst i 40/19), Gradsko vijeće Grada Ludbrega na 17. sjednici održanoj 06. prosinca 2019. g., donosi

**PROGRAM**

**UTROŠKA SREDSTAVA NAKNADE ZA**

**ZADRŽAVANJE NEZAKONITO IZGRAĐENIH ZGRADA U PROSTORU ZA 2020. g.**

Članak 1.

Prihod Proračuna Grada Ludbrega za 2020. g. od naknada za zadržavanje nezakonito izgrađenih zgrada u prostoru planira se u iznosu od 80.000,00 kn.

Članak 2.

Ostvareni prihod od naknada za zadržavanje nezakonito izgrađenih zgrada u prostoru utrošiti će se za izradu prostorno-planske dokumentacije.

Članak 3.

Ovaj Program stupa na snagu osmog dana od dana objave u „Službenom vjesniku Varaždinske županije“.

Predsjednik

Gradskog vijeća

Antun Šimić

**Obrazloženje**

Sukladno članku 25. Zakona o postupanju s nezakonito izgrađenim zgradama (NN br. 86/12, 143/13, 65/17 i 14/19) (u daljnjem tekstu: Zakon) podnositelj zahtjeva za donošenje rješenja o izvedenom stanju za nezakonito izgrađenu zgradu, odnosno vlasnici zgrade, dužni su prije donošenja rješenja o izvedenom stanju platiti naknadu za zadržavanje nezakonito izgrađene zgrade u prostoru, odnosno prvi obrok naknade u slučaju obročne otplate iste.

Naknada se utvrđuje rješenjem o naknadi koju po službenoj dužnosti donosi upravno tijelo jedinice lokalne samouprave nadležno za poslove komunalnog gospodarstva na čijem se području nalazi zgrada za koju se donosi rješenje o izvedenom stanju.

Temeljem čl. 31. st. 3. Zakona, određeno je da 30 % sredstva naknade je prihod proračuna jedinice lokalne samouprave na čijem se području nalazi nezakonito izgrađena zgrada, a koristi se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave.

Ovim Programom planiran je prihod od naknada za zadržavanje nezakonito izgrađenih zgrada za 2020. g., u visini od 80.000.00 kuna, sukladno očekivanom ostvarenom prihodu Grada Ludbrega u 2019., a predlaže se da se utroši za izradu prostorno-planske dokumentacije, budući da se planiraju izmjene i dopune Urbanističkog plana uređenja Ludbreg, izmjene i dopune Urbanističkog plana uređenja ˝Gospodarske zone sjever˝ u Ludbregu te izmjene i dopune Prostornog plana uređenja Grada Ludbrega.

Sukladno navedenom predlaže se donošenje Programa utroška sredstava naknade za zadržavanje nezakonito izgrađenih zgrada u prostoru za 2020. g., u predloženom sadržaju.